  Виталий Пронин Виктор Николаевич Удмуртиысь пыдъёссы но киоссы сӧсырмем адямиослэн командазылэн валтӥсь тренерез вал.Шӧдтэк шорысь 58 аресказ улонысь кошкиз Россиысь но Удмуртиысь следж-хоккеез кылдытӥсь, сӥё-дано тренер Виктор Кузнецов.Виктор Николаевич Удмуртиысь пыдъёссы но киоссы сӧсырмем адямиослэн командазылэн валтӥсь тренерез вал, Россиысь Паралимпийской комитетлэн Удмуртиысь ёзэныз кивалтӥз.Со трос сюлмаськиз, инвалид кылем адямиос улонын асьсэды шедьтыны мед быгатозы шуыса. 2010-тӥ арын солэн кичӧлтэмезъя следж-хоккеен шудонъя «Удмуртия» команда кылдӥз. Отысь 6 спортсмен Россилэн сборнояз кутэмын. «Удмуртия» Россиын ортчылӥсь чемпионатъёсысь медальёс утылэ.Дано спортсменлэн улонысь дырызлэсь вазь кошкемез пумысен мур куректэмзэ вераса, солэн ӵыжы-выжыосызлы телеграмма ыстӥз Удмуртилэн Тӧроез Александр Бречалов.Дэмласьком тодэ вайыны соин интервьюез.  Ӧй ке усьысал, ӧй ӝутскысал, - шуиз одӥгаз интервьюаз Виктор Николаевич.Сергей ЗАХАРОВ Туспуктэм басьтэмын www.minsport18.udmurt.ru бамысь.  